
Προς: τα μέλη του Συλλόγου, ΔΟΕ, Συλλόγους Εκπ/κών  Π.Ε.,  στην Διεύθυνση Α’ Αθήνας, συντονιστές σχολικής και προσχολικής αγωγής της περιοχής μας

Θέμα: 9 Αυγούστου 2026: Πανελλαδική ημέρα δράσης σε νησιά, βουνά και πόλεις ενάντια στη γενοκτονία στην Παλαιστίνη/ Όχι στο όνομά μας! Ούτε γη ούτε νερό στους φονιάδες των λαών!
Στις 9 Αυγούστου να πλημμυρίσει κάθε γωνιά της Ελλάδας με κινήσεις και μηνύματα αλληλεγγύης στην Παλαιστίνη!
Συμμετέχουμε, στηρίζουμε και καλούμε τα μέλη μας όπου κι αν βρίσκονται να συμμετέχουν στην πανελλαδική Ημέρα Δράσης Ενάντια στη Γενοκτονία και τους Υποστηρικτές της σε νησιά και κάθε τουριστικό προορισμό, από το March to Gaza Greece.
Περισσότερες από 1000 μέρες γενοκτονίας συμπληρώνονται στη Γάζα. Το Ισραήλ συνεχίζει τον αποκλεισμό, τους βομβαρδισμούς και τις δολοφονίες, ενώ στη Δυτική Όχθη έποικοι κλέβουν τη γη των Παλαιστινίων. Πάνω από 9.500 πολιτικοί κρατούμενοι (ανάμεσά τους 400 παιδιά) βρίσκονται στα ισραηλινά κελιά υπό την απειλή της θανατικής ποινής.
Σε αυτό τον μακρύ ανατριχιαστικό κατάλογο ήρθαν να προστεθούν εικόνες και αποφάσεις που ξεπερνούν την ανθρώπινη φαντασία!

«Οι κροκόδειλοι του Νείλου θα εκτρέφονται για να χρησιμοποιηθούν σε παλαιστινιακές φυλακές», «Ισραηλινοί εκπαιδεύουν σκυλιά για να βιάζουν Παλαιστινίους», είναι δύο χαρακτηριστικοί τίτλοι που είδα το φως της δημοσιότητας μόνο τους τελευταίους μήνες!
Δίπλα σε αυτά, η αποστροφή συνεχίζεται… Το Ισραήλ ψήφισε νόμο που θεσπίζει τη θανατική ποινή μόνο για τους Παλαιστίνιους, υπάρχει νομοθετικό πλαίσιο που δίνει το δικαίωμα στο κράτος του Ισραήλ να κρατά για χρόνια ολόκληρα φυλακισμένες/ους Παλαιστίνιες/ιους χωρίς να τους εχει απαγγελθεί καμία κατηγορία, χαρακτηριστικό πρόσφατο παράδειγμα οι δεκατέσσερις γιατροί από τη Γάζα, μεταξύ των οποίων και ο Dr. Hussam Abu Safiya, που παραμένουν στις ισραηλινές φυλακές χωρίς να τους έχουν απαγγελθεί κατηγορίες, ενώ καταγγέλλουν οι ίδιοι πως έχουν υποστεί στοχευμένη και ιδιαίτερα επαχθή κακοποίηση.

Οι διεθνείς οργανισμοί καθώς και η Διεθνής Αμνηστία καταγγέλλουν πλήθος παραβιάσεων των ανθρωπίνων δικαιωμάτων. Ο κατάλογος της φρίκης δεν έχει τέλος!
Δεν υπάρχουν πλέον λέξεις να περιγράψουν την αποστροφή μας! 
Το ελληνικό κράτος και η ελληνική κυβέρνηση είναι συνένοχα σε αυτό το ειδεχθές έγκλημα:

Χρηματοδοτεί τη γενοκτονία με 5,8 δισ. € από τους φόρους μας (σε Elbit, PULS, SPIKE, «Ασπίδα Αχιλλέα»), λεφτά που κλέβει από την υγεία και την παιδεία.

Μετατρέπει τη Σούδα και τις αμερικανονατοϊκές βάσεις σε ορμητήρια υποστήριξης των σχεδίων ΗΠΑ-ΝΑΤΟ-ΕΕ-Ισραήλ, μπλέκοντας πιο βαθιά τη χώρα μας στον πόλεμο.

Μέσω Golden Visa και real estate, η Ελλάδα γίνεται καταφύγιο ισραηλινών κεφαλαίων, την ώρα που εμείς δεν βρίσκουμε σπίτι να μείνουμε.

Τα νησιά μας μετατρέπονται σε θέρετρα χαλάρωσης για τους στρατιώτες του IDF που ρημάζουν πόλεις.

Δεν θα επιτρέψουμε ο τόπος μας να γίνει το παραθεριστικό κέντρο των αυτουργών της γενοκτονίας. 

Στις 9 Αυγούστου, στηρίζουμε και καλούμε τα μέλη μας να πλαισιώσουν τις κινητοποιήσεις όπου βρίσκονται, γεμίζουμε τη χώρα με παλαιστινιακές σημαίες και συνθήματα. Οργανωνόμαστε - Συμμετέχουμε - Διαδηλώνουμε - Φωνάζουμε με όλη μας την δύναμη: Λευτεριά στην Παλαιστίνη - Όχι στο όνομα μας - Ανεπιθύμητοι οι υποστηρικτές της γενοκτονίας – Ούτε γη ούτε νερό στους φονιάδες των λαών! 
Η ιστορία έχει μια σωστή πλευρά, με την Παλαιστίνη ως τη Λευτεριά! Δεν θέλουμε σιωνιστές τουρίστες, ούτε επενδυτές! Στρατιώτες του IDF που δολοφονούν Παλαιστίνιους, δεν έχουν χώρο στα νησιά, τα χωριά και τις πόλεις μας υπερασπιστές της κατοχής και της γενοκτονίας.

Από τα λιμάνια των νησιών και τις διαδηλώσεις ενάντια στην άφιξη ισραηλινών στρατιωτών - δολοφόνων του IDF στην ημέρα δράσης, στα σοκάκια, τα νησιά, τα λιμάνια, τα βουνά, τους δρόμους, τις πλατείες που θα γεμίσουν με μηνύματα αλληλεγγύης στην Παλαιστίνη, ενάντια στη γενοκτονία, τον τεχνητό λιμό, την κατοχή. Ενάντια στην πολιτική και στρατιωτική συνεργασία της ελληνικής κυβέρνησης και του ελληνικού κεφαλαίου, ενάντια στη στήριξη του κράτους δολοφόνου, του Ισραήλ από ΗΠΑ-ΝΑΤΟ-ΕΕ και κάθε κράτος που στηρίζει την πολεμική μηχανή του Ισραήλ. 

Όσο η ελληνική κυβέρνηση συναινεί στην γενοκτονία, στηρίζει το Ισραήλ, συνεργάζεται με το κράτος - δολοφόνο και προσπαθεί να τρομοκρατήσει όλους και όλες εμάς που διαδηλώνουμε για το αυτονόητο, άλλο τόσο θα δείχνουμε σε όλο τον πλανήτη ότι στεκόμαστε στο πλευρό της Παλαιστίνης κι ως εκπαιδευτικοί θα διδάσκουμε τον δίκαιο αγώνα για την ελευθερία και την αυτοδιάθεση των λαών στις τάξεις μας και έξω από αυτές!
Χαιρετίζουμε τις κινητοποιήσεις του κόσμου στα νησιά και σε κάθε σημείο της χώρας που σηκώνουν το βάρος της αλληλεγγύης προς την Παλαιστίνη εκφράζοντας έτσι την αντίθεση όλων μας στον «τουρισμό της γενοκτονίας»  και τη λαϊκή οργή κατά των πολιτικών της κυβέρνησης ΝΔ. 
Απαιτούμε:
· Κανένα ασφαλές καταφύγιο για υπόλογους εγκλημάτων πολέμου.

· Επαναφορά βίζας για Ισραηλινούς πολίτες για ουσιαστικό έλεγχο αφίξεων.

· Έλεγχο Ισραηλινών στρατιωτικών/εφέδρων για συμμετοχή σε εγκλήματα πολέμου, βάσει συστάσεων ΟΗΕ.
· Να σταματήσει τώρα η γενοκτονία του Παλαιστινιακού λαού και κάθε στρατιωτική επιχείρηση του κράτους του Ισραήλ στη Γάζα, να αποχωρήσουν αμέσως τα ισραηλινά στρατεύματα από τη Λωρίδα της Γάζας. 
· Λευτεριά στην Παλαιστίνη. Κράτος τώρα η Παλαιστίνη. Στηρίζουμε το δικαίωμα των Παλαιστινίων για ενιαίο ανεξάρτητο παλαιστινιακό κράτος -αυτοδιάθεση των λαών
· Να σταματήσει κάθε εμπλοκή, στήριξη και βοήθεια της Ελλάδας στο δολοφονικό κράτος του Ισραήλ. Διακοπή κάθε οικονομικής, πολιτικής, στρατιωτικής και ερευνητικής συνεργασίας με το κράτος-δολοφόνο. Κανένας φαντάρος έξω από τα σύνορα, να παύσουν οριστικά οι κοινές στρατιωτικές ασκήσεις, οι συνεργασίες ελληνικών-ισραηλινών πανεπιστημίων, διακοπή των διπλωματικών σχέσεων
· Έξω οι βάσεις του θανάτου. Έξω η Ελλάδα από το ΝΑΤΟ και τον άξονα Ελλάδας-Κύπρου-Ισραήλ- Αιγύπτου.
· Να ακυρωθούν τα εξοπλιστικά προγράμματα και το ReArm Europr, που φέρνουν φτώχεια σήμερα και θάνατο αύριο
· Να γυρίσουν οι φρεγάτες κι όλες οι δυνάμεις από τις πολεμικές αποστολές. 
Δεν θα γίνει η χώρα μας καταφύγιο γενοκτόνων και υποστηρικτών τους! Ας υψώσουμε την φωνή της αλληλεγγύης σε κάθε γωνιά!
Με την Παλαιστίνη ως την λευτεριά!
Η πρόεδρος                                      Ο γραμματέας

                                      Ρέππα Ντίνα                                   Μαρούτας Γιάννης

